พระราชกฤษฎีกา

กำหนดผู้ใช้พลังงานไฟฟ้า (ฉบับที่ ๗)

พ.ศ. ๒๕๖๓

พระบาทสมเด็จพระปรเมนทรรามาธิบดีศรีสินทรมหาวชิราลงกรณ

พระวชิรเกล้าเจ้าอยู่หัว

ให้ไว้ ณ วันที่ ๖ สิงหาคม พ.ศ. ๒๕๖๓

เป็นปีที่ ๕ ในรัชกาลปัจจุบัน

 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า

 โดยที่เป็นการสมควรกำหนดผู้ใช้พลังงานไฟฟ้าที่การไฟฟ้าฝ่ายผลิตแห่งประเทศไทยจะจัดส่ง หรือจำหน่ายให้ตามพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ เพิ่มเติม

 อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

 มาตรา ๑ พระราชกฤษฎีกานี้เรียกว่า “พระราชกฤษฎีกากำหนดผู้ใช้พลังงานไฟฟ้า (ฉบับที่ ๗) พ.ศ. ๒๕๖๓”

 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป หน้า ๗ เล่ม ๑๓๗ ตอนที่ ๖๓ ก ราชกิจจานุเบกษา ๗ สิงหาคม ๒๕๖๓

 มาตรา ๓ ให้เพิ่มความต่อไปนี้เป็น (๒๑) ของมาตรา ๓ แห่งพระราชกฤษฎีกากำหนดผู้ใช้พลังงานไฟฟ้า พ.ศ. ๒๕๑๒

“(๒๑) ผู้ใช้บริการสถานีอัดประจุไฟฟ้าของ กฟผ.”

ผู้รับสนองพระบรมราชโองการ

 พลเอก ประยุทธ์ จันทร์โอชา

 นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่รัฐบาลมีนโยบายส่งเสริมการพัฒนา เทคโนโลยียานยนต์ไฟฟ้า และให้จัดเตรียมโครงสร้างพื้นฐานสำหรับการดำเนินการให้เป็นไปตามนโยบาย ดังกล่าว ประกอบกับแผนการปฏิรูปประเทศด้านพลังงาน การปฏิรูปด้านเทคโนโลยี นวัตกรรม และโครงสร้าง พื้นฐาน ประเด็นการปฏิรูปที่ ๑๖ ได้ส่งเสริมการพัฒนาและการใช้ยานยนต์ไฟฟ้าในประเทศไทย ประกอบกับ การไฟฟ้าฝ่ายผลิตแห่งประเทศไทย (กฟผ.) มีสถานีอัดประจุไฟฟ้าจำนวนหนึ่ง และมีแผนจัดให้มีสถานี อัดประจุไฟฟ้าเพิ่มเติม สมควรให้ กฟผ. จำหน่ายพลังงานไฟฟ้าให้แก่ผู้ใช้บริการสถานีอัดประจุไฟฟ้า ของ กฟผ. ได้โดยตรงเพื่อปฏิบัติให้เป็นไปตามนโยบายของรัฐบาลและแผนการปฏิรูปประเทศดังกล่าว และเป็นการใช้ทรัพยากรของ กฟผ. ให้เกิดประโยชน์สูงสุด ซึ่งมาตรา ๖ (๑) (ข) แห่งพระราชบัญญัติ การไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้ กฟผ. จัดส่งหรือจำหน่ายซึ่งพลังงานไฟฟ้าให้แก่ ผู้ใช้พลังงานไฟฟ้าตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้